Կյանքի սրբություն

Կրոնի և բարոյականության մեջ կյանքի սրբությունը, որը երբեմն նկարագրվում է որպես կյանքի անձեռնմխելիություն, սկզբունք է, որն ունի պաշտպանական միտում՝ կապված զգացմունքային կյանքի այն ասպեկտների հետ, որոնք համարվում են սուրբ, սրբազան կամ օժտված են այլ արժեքներով, որոնք չպետք է խախտվեն։ Սա կիրարկելի է մարդկանց, կենդանիների կամ միկրոօրգանիզմների համար. Օրինակ, Ահիմսայի կրոններում վերոնշյալները համարվում են սուրբ և կյանքի արժանի։ Կյանքի սրբությունը գտնվում է աբորտի և էվթանազիայի շուրջ բանավեճի կենտրոնում։

## Քրիստոնեության մեջ
**Կյանքի սրբություն** արտահայտությունը նշանակում է, որ մարդկային կյանքը սրբազան է և թանկարժեք։ Թեև արտահայտությունը հիմնականում օգտագործվել է 19-րդ դարում բողոքականների խոսքում, Երկրորդ համաշխարհային պատերազմից ի վեր արտահայտությունն օգտագործվել է կաթոլիկ բարոյական աստվածաբանության և «Roe v. Wade» (Ռոին ընդդեմ Ուեյդի) Ավետարանական քրիստոնեական բարոյական հռետորաբանության մեջ։

Կյանքի սրբության սկզբունքը, որը հաճախ որոշ չափով հակադրվում է «կյանքի որակի» հետ, կաթոլիկ ուսմունքի Տասը պատվիրաններից հինգերորդի հիմքն է։

## Հուդայականության մեջ
Պիկուաչ Նեֆեշը (կյանքի փրկում) հրեա մարդուն թույլ է տալիս անտեսել հրեական բոլոր օրենքներն ու գործելակերպերը՝ մարդկային կյանքը փրկելու համար։ Այն ամեն հնարավոր բանից վեր է դասում մարդկության պահպանումն ու մարդու գոյատևումը։ Այն վերաբերում է ինչպես հրեաների, այնպես էլ ոչ հրեաների կյանքը փրկելուն։

Հուդայականության բոլոր ուսմունքները թույլ են տալիս հղիության արհեստական ընդհատումը փրկելու մոր կյանքը, սակայն ընդհանուր համաձայնություն չկա այլ իրավիճակների համար, որոնցում կարող է կիրառվել աբորտը։ Պտղին որպես մոր մաս, բայց ոչ որպես առանձին մարդու վերաբերմունքի պատճառով, սա հաճախ վկայակոչվում է հրեաների կողմից աբորտը թույլ տալու համար։

## Իսլամի մեջ
Իսլամը սուրբ է համարում կյանքի բոլոր ձևերը, սակայն մարդկանց վեր է դասում այլ կենդանի էակներից։ Իսլամը մարդու անօրինական սպանությունը համարում է նույն մակարդակի վրա, ինչ ողջ մարդկության սպանությունը։ Նույնը վերաբերում է նաև հակառակ դեպքին. կյանք փրկելը նույնքան կարևոր է, որքան ողջ մարդկության փրկությունը։

Ղուրանը երբեք բացահայտորեն չի անդրադառնում հղիության արհեստական ընդհատմանը, սակայն այլ ուսմունքներ կարող են կիրառվել այդ հարցում։ Մուսուլմանները կարծում են, որ պտղի ոգի ստանալը տեղի է ունենում հղիության 120-րդ օրը։ Նախքան ոգի ստանալը, աբորտը թույլատրվում է պտղի անոմալիաների դեպքում։ Ոգի ստանալուց հետո իսլամի բոլոր ուսմունքները թույլ են տալիս աբորտի միջոցով փրկել մոր կյանքը, իսկ ներարգանդային մահվան դեպքում (վիժում), քիչ այլ հիմքերով են թույլատրումմ։ Այնուամենայնիվ, աճող միտում կա թույլ տալու աբորտը արատավոր պտուղների համար, որոնց մահն անխուսափելի է ծնվելուց անմիջապես հետո։ Պտղին ապահովելու անկարողությունը սովորաբար համարվում է ընդունելի պատճառ, սակայն որոշ ուսմունքներ այս հարցում ավելի մեղմ են։

## Արևմտյան մտածողության մեջ
Արևմտյան մտածողության մեջ կյանքի սրբությունը սովորաբար վերաբերում է բացառապես մարդկային տեսակին (մարդակենտրոնություն, որը երբեմն կոչվում է դոմինիոնիզմ), ի տարբերություն արևելյան փիլիսոփայության շատ կրթարանների, որոնք հաճախ կարծում են, որ ամբողջ կենդանական կյանքը սուրբ է, որոշ դեպքերում՝ այն աստիճանի որ, օրինակ, ջայնիզմի հետևորդները վրձիններ են պահում իրենց մոտ, որոնցով միջատներին մի կողմ են քշում իրենց ճանապարհից, որպեսզի դրանք ակամա ոտնակոխ չարվեն։

## Տես նաև
* Աբորտ
* Բուդդիզմ
* Ջայնիզմ
* Մշակույթ
* Հղիություն
* Բժշկություն
* Կրոն
* Կյանքի իրավունք

## Ծանոթագրություններ

## Գրականություն
*
*
*
*
*
*
*
*
*
*